Otvoren natječaj Uvođenje sustava upravljanja poslovnim procesima i kvalitetom (ISO i slične norme)

S ciljem povećanja konkurentnosti na tržištu, a kroz uvođenje priznatih sustava upravljanja poslovnim procesima i kvalitetom, primjenom norma te certifikacijom, u skladu sa zahtjevima međunarodno prihvaćenih norma ili tržišno priznatih certifikacijskih shema, Ministarstvo gospodarstva, poduzetništva i obrta otvorilo je natječaj Uvođenje sustava upravljanja poslovnim procesima i kvalitetom (ISO i slične norme).
Prihvatljivi prijavitelji po ovom natječaju su pravne ili fizičke osobe koje su mikro, malo ili srednje poduzeće sukladno definiciji malih i srednjih poduzeća na način utvrđen u Prilogu I. Definicija malih i srednjih poduzeća Uredbe 651/2014, koji mogu tražiti sufinanciranje za sljedeće aktivnosti: 
	- ulaganja u pripremu, uvođenje i certificiranje sustava upravljanja (kvalitetom ili poslovnim 	procesima ili uslugama) prema zahtjevima međunarodno priznatih norma za sustave 	upravljanja ili iz područja usluga (ISO) 
	- ulaganja u pripremu, uvođenje i certificiranje sustava upravljanja (kvalitetom ili poslovnim 	procesima ili uslugama) prema zahtjevima tržišno priznatih certifikacijskih shema (poput FSC 	i/ili PEFC certifikacija, BRC norme, KOSHER, HALAL i sl.)
Spomenute aktivnosti mogu se sufinancirati do 85% prihvatljivih troškova za mikro i male poduzetnike, odnosno do 65% prihvatljivih troškova za srednje poduzetnike.
Iznos potpore male vrijednosti koji se može dodijeliti po projektu je od 50.000,00 HRK do najviše 380.000,00 HRK. Bespovratna sredstva koja će se dodijeliti po ovom natječaju smatraju se potporom male vrijednosti. 
[bookmark: _GoBack]Projektni prijedlog podnosi se od strane ovlaštene osobe Prijavitelja putem sustava eFondovi u elektroničkom obliku od 14. svibnja. 2018. godine u 9:00 sati sve do 29. lipnja 2020. godine. Prijedlozi se obrađuju i ocjenjuju prema redoslijedu po kojem su predani.
Detaljnije informacije, kao i popis projektne dokumentacije dostupni su na linku: https://efondovi.mrrfeu.hr/MISCms/Pozivi/Poziv?id=635a567d-1ea5-424c-9ede-8a44453bf898
Svi zainteresirani prijavitelji se za savjetodavnu i operativnu pomoć u kandidiranju svojih projekata na ovaj javni poziv mogu javiti Projektnom uredu Grada Ivanca za EU fondove na mail: projektni.ured@ivanec.hr ili tel: 042/645-483. 

